எண்ணிமம் என்பது 1 மற்றும் 0 என்ற இருமக் குறிமுறையைப் பயன்படுத்தி கணினியில் தகவலை குறிக்க, சேமிக்க, செயற்படுத்த, அனுப்பப் பயன்படும் மின்னணுவியல் தொழில்நுட்பத்தைக் குறிக்கின்றது.  கணினியின் அனைத்து செயற்பாடுகளும் எண்ணிம முறையில் அமைகின்றது.  அதன் இயங்குதளம் முதற்கொண்டு, வலைத்தளம் வரை அனைத்தும் 1 அல்லது 0 ஆகிய எண்களால் அமைந்தவை. 0 மற்றும் 1 ஐ அடிப்படையாகக் கொண்ட இரும இயற்கணிதம் (boolean algebra) கணினியியலுக்கு அடிப்படையாக அமைகிறது..கணினியில் நீங்கள் பார்க்கும் கோப்பு, ஒளிப்படம், நிகழ்படம், வலைத்தளம், நிகழ்படவிளையாட்டு என அனைத்தும் எண்ணிம வடிவில் அமைந்தவை ஆகும்.  அவற்றை நீங்கள் சேமிக்க முடியும், மாற்ற முடியும், அழிக்க முடியும், பிணையம் ஊடாக வேறு கணினிக்கு அனுப்ப முடியும்.  இந்தத் தகவல்களை ஒப்பீட்டளவில் மிகச் சொற்பமான செலவுக்குப் படி எடுக்கலாம், பகிரலாம்.  இவ்வாறு நாம் தகவல்களை கையாழ உதவுவதாலேயே கணினி வாழ்வின் இன்றையமையாத கருவியாகத் திகழ்கின்றது..பகுப்பு:எண்ணிமப் பாதுகாப்பும் அணுக்கப்படுத்தலும்.எண்ணிம வடிவில் தகவல் இருப்பதால் தகவல் பாதுகாப்பாக இருக்கும் என்று கருதுவது தவறு.  எத்தனை தடவை உங்கள் வேர்ட் (word) செயலி இயங்க மறுத்து உங்கள் கோப்புகள் அழிந்து போயிருக்கும்.  எத்தனை தடவை உங்கள் கணினி முற்றிலும் செயலிழந்து போயிருக்கும்.  உங்கள் நுண்பேசிகளை எவ்வளவு வேகமாக இற்றை (update) செய்ய வேண்டி உள்ளது.  இவை போன்று, போதிய பாதுகாப்புக்கு உட்படுத்தப்படாத எண்ணிம தகவல் வளங்கள் பாரிய அழிவாபத்தினை எதிர்நோக்கியுள்ளன.[2]  இது தனிநபர்கள், நிறுவனங்கள், அரசுகள் முன்னிருக்கும் பாரிய சவால் ஆகும். .எண்ணிமப்பொருட்கள் என்று நிலைத்து நிற்கக்கூடியவை போன்ற ஒர் மாயையைத் தரலாம்.  ஆனால் எண்ணிமப் பொருட்களும் மிகவும் இலகுவாக அழிவாபத்துக்கு உட்பட்டு நிற்பவையே.  அந்த அழிவாபத்துக்களில் பின்வருவன அடங்கும்:. வன்பொருட்கள் பழுதடைதல் - hardware failure